การทามอยส์เจอร์ไรเซอร์บนร่างกาย การทามอยส์เจอร์ไรเซอร์บนใบหน้า การใช้อายครีม การเลือกมอยส์เจอร์ไรเซอร์ที่เหมาะสม
ขัดผิวอย่างน้อย 1 ครั้งต่อสัปดาห์โดยการใช้บวบขัดผิว ผ้าขนหนูสำหรับใบหน้า หรือใยขัดผิว และอื่นๆ เมื่อแช่อ่างหรืออาบน้ำ การขัดผิวช่วยกำจัดชั้นบนสุดของเซลล์ผิวที่ตายแล้วซึ่งขัดขวางไม่ให้มอยส์เจอร์ไรเซอร์ซึมลงสู่ผิวได้ลึกล้ำพอ เมื่อคุณอาบน้ำหรือแช่อ่างก็ควรใช้สบู่และเจลอาบน้ำที่มีส่วนผสมของมอยส์เจอร์ไรเซอร์เพื่อชะล้างร่างกาย ฉลากผลิตภัณฑ์สำหรับสบู่และเจลอาบน้ำจะระบุว่ามีส่วนผสมของมอยส์เจอร์ไรเซอร์ ทางเลือกหนึ่งคือการทาน้ำมันลงบนผิวในขณะที่อาบน้ำหรือแช่อ่างและล้างออกให้มากที่สุดก่อนที่จะอาบน้ำเสร็จ สิ่งนี้ช่วยทำให้ผิวชุ่มชื้นอย่างดีแต่คุณต้องกำจัดน้ำมันส่วนเกินเพื่อไม่ให้เสื้อผ้าเป็นรอยหรือรู้สึกตัวลื่น ใช้น้ำอุ่นและไม่ใช้น้ำร้อนเมื่อคุณล้างมือหรืออาบน้ำ น้ำร้อนสามารถทำให้ผิวแก่ก่อนวัยอันควรและทำให้ผิวแห้งได้เร็วกว่าน้ำอุ่น  ถ้าคุณเคยว่ายน้ำในสระว่ายน้ำหรือแช่อ่างอาบน้ำร้อน คุณอาจจะสังเกตเห็นว่าผิวของคุณแห้งแค่ไหนหลังจากนั้น ความแห้งนี้เกิดจากเคมีที่ใช้น้ำเพื่อกำจัดแบคทีเรีย (เพราะต้องใช้น้ำซ้ำไปซ้ำมา) น้ำประปาในเมืองส่วนใหญ่มีสารเคมีที่เติมลงไปเพื่อลดปริมาณแบคทีเรีย แม้จะเติมในปริมาณที่น้อยก็ตาม การสัมผัสน้ำที่มีสารเคมีจะทำให้ผิวของคุณแห้ง ฉะนั้นคุณควรอาบน้ำและแช่อ่างให้น้อยที่สุดเท่าที่จะทำได้ ผลิตภัณฑ์อื่นๆ ที่นอกเหนือจากมอยส์เจอร์ไรเซอร์ที่ออกแบบมาสำหรับร่างกายสามารถช่วยให้ผิวชุ่มชื้น เช่น คุณสามารถใช้น้ำมันมะพร้าวหรือน้ำมันมะกอกแทนมอยส์เจอร์ไรเซอร์เพื่อให้ได้ผลลัพธ์แบบเดียวกันหรือดีกว่า   ถ้าคุณเลือกใช้น้ำมันแทนมอยส์เจอร์ไรเซอร์ก็ควรเช็ดน้ำมันส่วนเกินออกด้วยผ้าขนหนูหลังจากที่คุณทาผิว จำไว้ว่าน้ำมันบางประเภททำให้เสื้อผ้าเป็นรอยเมื่อคุณสวมเสื้อผ้า ด้วยเหตุนี้คุณควรทาน้ำมันก่อนเข้านอนและใส่ชุดนอน ลองใช้บอดี้บัตเตอร์เพื่อเป็นมอยส์เจอร์ไรเซอร์จากธรรมชาติที่ไม่ได้ทำจากน้ำมัน โดยทั่วไปมอยส์เจอร์ไรเซอร์ดีสำหรับผิว เมื่อคุณทาบนใบหน้า มันช่วยให้ผิวอิ่มเอิบและช่วยลดริ้วรอยและตีนกา มันยังช่วยปกป้องผิวบนใบหน้าจากสภาพอากาศ เช่น ความร้อนและลม และสิ่งที่สำคัญที่สุดคือมอยส์เจอร์ไรเซอร์ช่วยเพิ่มระดับน้ำในผิวเพื่อให้ผิวชุ่มชื้น   มอยส์เจอร์ไรเซอร์บางตัวยังช่วยปกป้องผิวจากแสงแดดด้วยค่า SPF ค่า SPF หรือ Sun Protection Factor บ่งบอกว่ามันจะช่วยปกป้องผิวจากรังสีอัลตราไวโอเลตที่เป็นอันตรายได้ดีแค่ไหน ค่า SPF ช่วยให้คุณรู้ว่าผิวของคุณจะไหม้ในแสงแดดในกี่ชั่วโมง  ถ้าคุณใช้มอยส์เจอร์ไรเซอร์ทั้งสำหรับกลางวันและกลางคืน สิ่งที่คุณใช้ในช่วงกลางวันมักจะมีค่า SPF ขั้นตอนสำหรับการทามอยส์เจอร์ไรเซอร์ที่มี SPF คือเหมือนกับการทามอยส์เจอร์ไรเซอร์ที่ไม่มี SPF เพราะค่า SPF อยู่ในมอยส์เจอร์ไรเซอร์แล้ว คุณควรใช้มอยเจอร์ไรเซอร์ที่มี SPF บนใบหน้าตลอดทั้งปี ผิวของคุณจะสัมผัสและถูกทำลายโดยแสงแดดตลอดปี (และในทุกสภาพอากาศ ไม่ว่าจะมีแดดหรือไม่ก็ตาม) เมื่อเวลาผ่านไป การสัมผัสแสงแดดสามารถทำลายผิวและเพิ่มความเสี่ยงของมะเร็งผิวหนัง คุณควรล้างหน้าก่อนทามอยส์เจอร์ไรเซอร์เสมอ ขั้นตอนการบำรุงผิวที่ดีคือคุณควรล้างหน้า 2 ครั้งต่อวัน 1 ครั้งในตอนเช้าและอีก 1 ครั้งในตอนเย็น (ก่อนเข้านอน) ทามอยส์เจอร์ไรเซอร์สำหรับใบหน้าหลังจากที่คุณล้างหน้าและซับหน้าให้แห้งด้วยผ้าขนหนูก่อนที่ผิวของคุณจะแห้งสนิท  ใช้ผลิตภัณฑ์บำรุงผิวที่คุณใช้ก่อนมอยส์เจอร์ไรเซอร์ สิ่งนี้จะช่วยให้ผิวดูดซึมมอยส์เจอร์ไรเซอร์ได้ดี ใช้น้ำค่อนข้างอุ่นถึงน้ำอุ่นเพื่อล้างหน้า น้ำร้อนจะทำให้ผิวแห้ง มอยส์เจอร์ไรเซอร์ทุกประเภทจะมาพร้อมกับปริมาณการใช้บนใบหน้าต่อครั้ง มอยส์เจอร์ไรเซอร์ที่เบาบางกว่าอาจจะแห้งซึมสู่ผิวได้ง่ายกว่าและต้องใช้ปริมาณมากขึ้น คุณอาจจะใช้มอยส์เจอร์ไรเซอร์ที่มีเนื้อหนา (หรือครีม) ปริมาณเล็กน้อยเพื่อครอบคลุมใบหน้าทั้งหมด  มอยส์เจอร์ไรเซอร์สำหรับใบหน้ามักจะมาในขวดหรือบรรจุภัณฑ์ที่แตกต่างกัน สำหรับมอยส์เจอร์ไรเซอร์ที่มาในขวดปั๊มก็ให้คุณปั๊มปริมาณที่ต้องการบนฝ่ามือ สำหรับมอยส์เจอร์ไรเซอร์ที่มาในกระปุก คุณสามารถจุ่มนิ้วลงในกระปุกได้ตามต้องการ ถ้าหลังจากการใช้ปริมาณที่ต้องการของมอยส์เจอร์ไรเซอร์แล้วคุณพบว่าคุณใช้น้อยไปหรือมากไปก็สามารถปรับเปลี่ยนปริมาณได้ ใช้ปริมาณที่แนะนำเพื่อเป็นแนวทางหรือจุดเริ่มต้นแต่ไม่ใช่กฏที่ตายตัว ใช้ 2 นิ้วของมือข้างที่ถนัดแต้มมอยส์เจอร์ไรเซอร์บนใบหน้าในบริเวณที่สำคัญ เช่น หน้าผาก แก้ม จมูก คาง และคอ  ถ้าในบริเวณดังกล่าวมีลักษณะมันก็ไม่ต้องแต้มมอยส์เจอร์ไรเซอร์ในบริเวณนั้น อย่าลืมล้างทำความสะอาดหรือทามอยส์เจอร์ไรเซอร์ที่ลำคอ และถ้าคุณใส่เสื้อคอต่ำรวมไปถึงบริเวณช่วงอกที่มองเห็น คุณจำเป็นต้องทามอยส์เจอร์ไรเซอร์ที่มี SPF ระหว่างวันซึ่งจะช่วยปกป้องบริเวณเหล่านี้จากการถูกแสงแดดทำลายเช่นกัน เมื่อคุณได้เกลี่ยมอยส์เจอร์ไรเซอร์บนใบหน้าแล้วปล่อยให้มันแห้งประมาณ 1-2 นาทีก่อนที่จะทำอย่างอื่น หลังจาก 1-2 นาทีนั้นคุณสามารถใช้ผลิตภัณฑ์ที่คุณต้องการลงบนผิวรวมถึงเครื่องสำอาง ถ้าคุณต้องการใช้ครีมกันแดดอีกชั้นหนึ่งบนใบหน้าก็ให้ทาหลังจากมอยส์เจอร์ไรเซอร์ และใช้ครีมกันแดดที่ออกแบบมาเพื่อใบหน้าเพื่อไม่ให้มันอุดตันรูขุมขน ผิวบริเวณรอบดวงตาบางและบอบบางกว่าผิวทุกส่วนของร่างกาย ด้วยเหตุนี้คุณจึงต้องใช้ความระมัดระวังเป็นพิเศษ อายครีมถูกออกแบบมาสำหรับผิวประเภทนี้และคุณควรใช้ผลิตภัณฑ์นี้ (นอกเหนือจากเครื่องสำอางสำหรับดวงตา) กับผิวบริเวณนี้เท่านั้น ทาอายครีมโดยใช้นิ้วกลางหรือนิ้วนางของมือข้างที่ถนัด เนื่องจากคุณใช้นิ้วนี้น้อยที่สุดและเป็นนิ้วที่อ่อนโยนมากที่สุด ถ้าอายครีมของคุณมาในขวดปั๊ม คุณจะต้องกดปริมาณครีมเล็กน้อยบนนิ้วที่คุณจะใช้ทาและกดเพิ่มถ้าจำเป็น ถ้าอายครีมของคุณมาในกระปุก คุณสามารถจุ่มนิ้วลงในกระปุกได้ตามต้องการ หลังจากที่คุณเกลี่ยอายครีมบนผิวแล้วรอ 1-2 นาทีก่อนที่จะทาเครื่องสำอางสำหรับดวงตา สิ่งนี้สำคัญมากถ้าคุณใช้เครื่องสำอางสำหรับดวงตาที่เป็นน้ำเพราะมันอาจจะไหลเลอะเทอะถ้าผิวของคุณเปียกชื้นเกินไป คุณต้องลบเครื่องสำอางสำหรับดวงตาทั้งหมดก่อนที่จะล้างหน้าก่อนนอน มอยส์เจอร์ไรเซอร์ที่แตกต่างกันมีไว้สำหรับผิวประเภทต่างๆ ประเภทผิวของคุณอาจจะแตกต่างกันในแต่ละส่วนของร่างกาย (เช่น ใบหน้าของคุณอาจจะเป็นผิวมันแต่ขาของคุณอาจจะเป็นผิวแห้ง) คุณควรเลือกมอยส์เจอร์ไรเซอร์ (สำหรับใบหน้าและร่างกาย) โดยอิงจากประเภทของผิวในบริเวณเหล่านั้น ประเภทของผิวมีดังนี้:   ผิวธรรมดา — ผิวที่สามารถคงสมดุลความชุ่มชื้นตามธรรมชาติได้ ผิวธรรมดาต้องการเพียงมอยส์เจอร์ไรเซอร์ที่บางเบาและทำจากน้ำเพื่อให้ผิวดูสดชื่น  ผิวแห้ง — ผิวที่แห้งถึงแห้งมากในบางบริเวณบางครั้งอาจจะแตกได้ ผิวแห้งต้องการมอยส์เจอร์ไรเซอร์เนื้อหนาแน่นที่ทำจากน้ำมันเพื่อกักเก็บความชุ่มชื้นอย่างเหมาะสม  ผิวมัน — ผิวที่อาจจะมีพื้นผิวมันในบริเวณเดียวหรือหลายบริเวณ โดยส่วนใหญ่บนใบหน้า ผิวมันมักจะเกิดสิวได้ง่าย ถึงแม้ว่าอาจจะดูขัดแย้งกันแต่ผิวมันยังต้องการความชุ่มชื้นโดยเฉพาะอย่างยิ่งหลังจากที่คุณชะล้าง สำหรับผิวมัน คุณควรใช้มอยส์เจอร์ไรเซอร์บางเบาที่ทำจากน้ำซึ่งจะไม่อุดตันรูขุมขน  ผิวบอบบาง — ผิวบอบบางอาจจะระคายเคืองได้ง่ายและมีสีแดง คัน หรือเป็นผื่นเมื่อใช้ผลิตภัณฑ์บางตัว คุณควรเลือกมอยส์เจอร์ไรเซอร์ที่มีส่วนผสมช่วยปลอบประโลมสำหรับผิวบอบบางเพื่อป้องกันการระคายเคือง คุณต้องหลีกเลี่ยงมอยส์เจอร์ไรเซอร์ที่มีน้ำหอมและสี สิ่งเหล่านี้มักจะทำให้ผิวบอบบางระคายเคือง  ผิวมีอายุ — เมื่อผิวเริ่มมีอายุ รูขุมขนที่ผลิตน้ำมันจะเริ่มทำงานช้าลงและผิวจะแห้งมากขึ้น ผิวมีอายุจะคงความชุ่มชื้นได้ดีกว่าถ้าคุณใช้ผลิตภัณฑ์ที่ทำจากน้ำมันซึ่งมีสารต้านอนุมูลอิสระหรือกรดอัลฟาไฮดรอกซี มอยส์เจอร์ไรเซอร์บางตัวถูกออกแบบมาเพื่อผิวที่มีอายุมากขึ้นเพื่อช่วยลดริ้วรอยและตีนกา ในขณะที่มอยส์เจอร์ไรเซอร์อื่นๆ อาจจะมีส่วนผสมพิเศษซึ่งช่วยปัญหาผิวที่เฉพาะเจาะจง เช่น สิว ก่อนที่จะเลือกมอยส์เจอร์ไรเซอร์ คุณควรนึกถึงปัญหาผิวที่คุณต้องการแก้ไข  ประเภทผิวของคุณอาจจะเปลี่ยนแปลงตามฤดูกาล (ฤดูหนาวอาจจะทำให้ผิวของคุณแห้ง ในขณะที่คุณมีผิวธรรมดาในฤดูร้อน) และตามอาการทางสุขภาพ (เช่น การตั้งครรภ์ วัยทอง เป็นต้น) เปลี่ยนมอยส์เจอร์ไรเซอร์เมื่อประเภทผิวเปลี่ยนไป ราคาของมอยส์เจอร์ไรเซอร์ไม่ใช่ตัวบ่งบอกคุณภาพ ถ้ามอยส์เจอร์ไรเซอร์ประเภทใดประเภทหนึ่งไม่ได้ผลสำหรับคุณก็ให้ลองใช้มอยส์เจอร์ไรเซอร์ประเภทอื่นๆ จนกว่าคุณจะเจอสิ่งที่ตอบสนองความต้องการ บางครั้ง โดยเฉพาะอย่างยิ่งในฤดูหนาว อากาศแห้งมากจนดูเหมือนว่ามันดึงความชุ่มชื้นออกจากผิวของคุณ วิธีหนึ่งเพื่อช่วยหลีกเลี่ยงสิ่งนี้คือการใช้เครื่องทำความชื้นภายในบ้าน คุณสามารถติดตั้งเครื่องทำความชื้นกับเตาผิงโดยตรง (ถ้าคุณอยู่ในที่ที่มีเตาผิง) หรือคุณสามารถซื้อเครื่องทำความชื้นเพื่อใช้ในห้อง
ขัดผิวอย่างน้อย 1 ครั้งต่อสัปดาห์. อาบน้ำด้วยสบู่หรือเจลอาบน้ำที่เพิ่มความชุ่มชื้น. อย่าใช้น้ำร้อนเพื่อชะล้างผิว. ใช้น้ำมันแทนมอยส์เจอร์ไรเซอร์. รู้ประโยชน์ของการใช้มอยส์เจอร์ไรเซอร์สำหรับใบหน้า. ล้างหน้าก่อนทามอยส์เจอร์ไรเซอร์. แต้มปริมาณมอยส์เจอร์ไรเซอร์ที่ต้องการบนมือ. แต้มมอยส์เจอร์ไรเซอร์บนแต่ละส่วนบนของใบหน้า. ปล่อยให้มอยส์เจอร์ไรเซอร์แห้งก่อนใช้เครื่องสำอาง. ใช้อายครีมเฉพาะรอบดวงตา. ทาอายครีมโดยใช้นิ้ว. ปล่อยให้อายครีมแห้งก่อนที่จะแต่งหน้า. ระบุประเภทของผิว. พิจารณาปัจจัยอื่นๆ. ใช้เครื่องทำความชื้น.
https://www.wikihow.com/Apply-Moisturizer https://www.wikihow.com/Apply-Moisturizer https://www.wikihow.com/Apply-Moisturizer https://www.wikihow.com/Apply-Moisturizer
Putting Moisturizer on Your Body Applying Moisturizer to your Face Using Eye Cream Selecting the Right Moisturizer